సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
IND vs PAK: ఇంటికి వెళ్లాలని లేదా..? పాక్‌ కెప్టెన్ వార్నింగ్
భారత్‌తో మ్యాచ్‌ ముగిసిన తర్వాత డ్రెస్సింగ్ రూమ్‌లో పాకిస్థాన్ కెప్టెన్ సర్ఫరాజ్ అహ్మద్.. ఆటగాళ్లకి గట్టి వార్నింగ్ ఇచ్చినట్లు ఆ దేశ మీడియా వెలుగులోకి తెచ్చింది.
Samayam Telugu | Updated:
Jun 18, 2019, 09:18PM IST
హైలైట్స్
భారత్ చేతిలో ఓటమి తర్వాత పాక్ ఆటగాళ్లకి వార్నింగ్ ఇచ్చిన కెప్టెన్ సర్ఫరాజ్
ఆటతీరు మార్చుకోకపోతే.. స్వదేశంలో వ్యతిరేకత తప్పదని హెచ్చరిక
టీమ్ గ్రూప్ రాజకీయాలు మానేయాలని వినతి
సర్ఫరాజ్‌ మాట్లాడుతున్నంతసేపు మౌనంగా ఉండిపోయిన మాలిక్, హఫీజ్
భారత్ చేతిలో ఘోర పరాజయంతో విమర్శలు ఎదుర్కొంటున్న పాకిస్థాన్ క్రికెట్ టీమ్ దిద్దుబాటు చర్యలకి ఉపక్రమించింది. గత ఆదివారం మాంచెస్టర్ వేదికగా జరిగిన మ్యాచ్‌లో బౌలింగ్, బ్యాటింగ్, ఫీల్డింగ్‌లో తేలిపోయిన పాకిస్థాన్ జట్టు.. టీమిండియా చేతిలో 89 పరుగుల తేడాతో ఓడిపోయిన విషయం తెలిసిందే. దీంతో.. ప్రపంచకప్‌లో పాక్‌పై ఆడిన ప్రతి మ్యాచ్‌లోనూ గెలిచిన భారత్ జట్టు అజేయ రికార్డుని 7-0తో మెరుగుపర్చుకుంది. మరోవైపు మ్యాచ్ హోరాహోరీగా సాగుతుందని ఆశించిన పాక్ మాజీ క్రికెటర్లు, అభిమానులు.. ఏకపక్షంగా ముగిసిపోవడంతో తీవ్రస్థాయిలో విమర్శలు గుప్పిస్తున్నారు.